പടന്നപ്പാലത്തെ ട്രീറ്റ്മെന്റ് പ്ലാന്റ്: സിപിഎം രാഷ്ട്രീയം കളിക്കുന്നുമേയര് കണ്ണൂര്: അധികാരത്തിലിരിക്കുമ്ബോള് പടന്നപ്പാലത്തെ ട്രീറ്റ്മെന്റ് പ്ലാന്റിന് അനുകൂലമായ നിലപാട് എടുത്ത സിപിഎം ഭരണം നഷ്ടപ്പെട്ടപ്പോള് നേരത്തെ എടുത്ത തീരുമാനത്തില് നിന്നും പിന്മാറുന്ന സമീപനമാണ് സ്വീകരിക്കുന്നതെന്ന് മേയര് ടി.ഒ. മോഹനന്. കണ്ണൂര് നഗരത്തിലെ മാലിന്യത്തിന്റെ വിഴുപ്പ് ഭാണ്ഡം പേറുന്ന പടന്നപ്പാലം മഞ്ചപ്പാലം അമൃത് പദ്ധതിയില് ഉള്പ്പെടുത്തി കോര്പറേഷന് സ്വീവേജ് ട്രീറ്റ്മെന്റ് പ്ലാന്റ് സ്ഥാപിക്കാന് ഇ.പി. ലത മേയറായിരുന്ന കഴിഞ്ഞ ഭരണ സമിതിയാണ് തീരുമാനിച്ചത്. ഇതിനുള്ള നടപടിയും ആരംഭിച്ചിരുന്നു. പടന്നപ്പാലത്തെ മാലിന്യമുക്തമാക്കുമെന്ന് പ്രഖ്യാപിക്കുകയും ചെയ്തിരുന്നു. പ്ലാന്റ് അവിടെ വരുന്നതിനെക്കുറിച്ച് പല തവണ പ്രദേശത്തെ ജനങ്ങള് സിപിഎം നേതാക്കളോട് പറഞ്ഞതാണ്. എന്നാല് അന്നു വികസനം വരുമ്ബോള് അല്പ്പം കഷ്ടപ്പെടുമെന്ന് പറഞ്ഞവര് ഭരണത്തില്നിന്നും പടിയിറങ്ങിയതോടെ ഇപ്പോള് പദ്ധതിക്ക് എതിര്പ്പുമായി രംഗത്ത് വന്നിരിക്കുയാണ്. പദ്ധതി നടപ്പിലാക്കുന്നതിന്റെ ഭാഗമായി നിര്മാണ ഉപകരണങ്ങള് നിര്ദിഷ്ട സ്ഥലത്ത് ഇറക്കാന് കരാറുകാര് എത്തിയപ്പോള് പ്രദേശവാസികള് തടഞ്ഞു. നിര്മാണ ഉപകരണങ്ങള് ഇറക്കുന്നത് തടസപ്പെടുത്തിയതിനെ തുടര്ന്ന് ഇന്നലെ ഉച്ചയ്ക്ക് മേയര് ഈ വിഷയം ചര്ച്ചചെയ്യുന്നതിനും തദ്ദേശവാസികളുടെ യോഗം വിളിച്ചു വിഷയം അവരെ ബോധ്യപ്പെടുത്തി. തദ്ദേശവാസികള് പദ്ധതിക്ക് എതിര്പ്പില്ലെന്നും ജനങ്ങളെ ബോധവാന്മാരാക്കി വേണം പദ്ധതി നടപ്പിലാക്കണമെന്നും ആവശ്യപ്പെട്ടിരിക്കുകയാണെന്നും മേയര് പറഞ്ഞു. പ്ലാന്റിന്റെ ശിലാസ്ഥാപനം 13ന് വൈകുന്നേരം നാലിന് തദ്ദേശ മന്ത്രി എം.വി. ഗോവിന്ദന് നിര്വഹിക്കും.